b'\n_START_ARTICLE_\nTetsuz\xc5\x8d Iwamoto\n_START_PARAGRAPH_\n\xe2\x80\x93_NEWLINE_Tetsuz\xc5\x8d Iwamoto (jap. \xe5\xb2\xa9\xe6\x9c\xac \xe5\xbe\xb9\xe4\xb8\x89, Iwamoto Tetsuz\xc5\x8d, 15. kes\xc3\xa4kuuta 1916 \xe2\x80\x93 20. toukokuuta 1955) oli keisarillisen Japanin laivaston h\xc3\xa4vitt\xc3\xa4j\xc3\xa4-\xc3\xa4ss\xc3\xa4 toisessa maailmansodassa. Iwamoton arvioitiin saaneen arviolta 80\xe2\x80\x9387 ilmavoittoa. Todellinen lukum\xc3\xa4\xc3\xa4r\xc3\xa4 ei todenn\xc3\xa4k\xc3\xb6isesti tule koskaan t\xc3\xa4ysin selvi\xc3\xa4m\xc3\xa4\xc3\xa4n. Aliluutnantti (engl. lieutenant, junior grade - tai sub-lieutenant) Iwamoto saavutti enimm\xc3\xa4t ilmavoittonsa Rabaulissa, Tyynenmeren sodassa._NEWLINE_Iwamoto syntyi Hokkaid\xc5\x8dn prefektuurissa, kes\xc3\xa4kuussa 1916 poliisin poikana. Nuori Tetsuz\xc5\x8d oli omap\xc3\xa4inen ja uhmasi auktoriteetteja. Vuonna 1934 nuori Iwamoto karkasi kotoaan ja pett\xc3\xa4en omien vanhempiensa toiveet, maanviljelij\xc3\xa4n\xc3\xa4 toimimisesta sukutilalla. Masudan maa- ja mets\xc3\xa4talouskoulun j\xc3\xa4lkeen, h\xc3\xa4n v\xc3\xa4rv\xc3\xa4ytyi keisarillisen Japanin laivastoon. My\xc3\xb6hemmin h\xc3\xa4n siirtyi lentokoulutukseen, sill\xc3\xa4 laivastossa lent\xc3\xa4jill\xc3\xa4 oli muita paremmat edut._NEWLINE_Tetsuz\xc5\x8d Iwamoto aloitti toimintansa taistelulent\xc3\xa4j\xc3\xa4n\xc3\xa4 Kiinan vastaisella rintamalla. Tulikaste tuli Nankingin taistelussa aikana 25. helmikuuta 1938, jolloin Iwamoto palveli 12. lentorykmentiss\xc3\xa4, jossa palveli my\xc3\xb6s Sabur\xc5\x8d Sakai. Kiinassa \xe2\x80\x9dTetsun\xe2\x80\x9d laskettiin saaneen jo 14 ilmavoittoa. My\xc3\xb6hemmin h\xc3\xa4n osallistui Pearl Harborin hy\xc3\xb6kk\xc3\xa4ykseen, Zero-h\xc3\xa4vitt\xc3\xa4j\xc3\xa4ll\xc3\xa4 lentotukialus Zuikakulta toimien._NEWLINE_Iwamoto tunnettiin Rabaulilla ja Trukilla nuorempien lent\xc3\xa4jien kouluttajana, joka suosi \xe2\x80\x9diske ja sy\xc3\xb6ksy pakoon\xe2\x80\x9d -taktiikkaa. Iwamoto sai useita lempinimi\xc3\xa4, kuten: \xe2\x80\x9dTiikeri-Tetsu\xe2\x80\x9d ja \xe2\x80\x9dZerojen \xc3\xa4ssien \xc3\xa4ss\xc3\xa4\xe2\x80\x9d._NEWLINE_Iwamoton p\xc3\xa4iv\xc3\xa4kirja l\xc3\xb6ydettiin h\xc3\xa4nen kuolemansa j\xc3\xa4lkeen. Siin\xc3\xa4 on ilmoitettu huima 202 viholliskoneen voittoluku. Japanilaiset sotahistorioitsijat ovat korjanneet tuota m\xc3\xa4\xc3\xa4r\xc3\xa4\xc3\xa4 huomattavasti alasp\xc3\xa4in.'